Jedinstveni narodnooslobodilački front
<s>Jedinstveni narodnooslobodilački front Jugoslavije (JNOF Jugoslavije, JNOF) bio je politička organizacija, koja je tokom Drugog svetskog rata u Jugoslaviji okupljala antifašistički raspoložene široke slojeve stanovništva.</s><s>Po završetku rata 1945. godine, JNOF je transformisan i nastavio da deluje pod imenom Narodni front Jugoslavije.</s>

<s>Predratni koreni</s>

<s>Ideja o osnivanju Narodnog fronta, kao taktike jedinstvenog fronta protiv fašizma i „reakcionarne buržoazije“, prvi put je u Jugoslaviji iznesena na Četvrtoj zemaljskoj konferenciji KPJ u Ljubljani 1934. godine.</s><s>Na plenumu Centralnog komiteta KPJ, održanom juna 1935. godine u Splitu, referent Blagoje Parović precizirao je kurs delovanja Narodnog fronta „protiv vladajućeg režima, vladajuće buržoazije“ kao saveza koji bi trebalo da ujedinjuje i predstavlja sve stanovnike raspoložene protiv tadašnje vlasti.</s><s>Za razliku od ostalih zemalja Evrope, Narodni front u Jugoslaviji nije delovao kao koalicija stranaka i grupa na političkoj sceni zemlje, već kao široki antifašistički pokret.</s>

<s>Narodnooslobodilački rat 
Po izbijanju oružanog ustanka i borbe protiv okupatorskih snaga u Jugoslaviji 1941. godine, Narodni front je izrastao u masovni narodnooslobodilački pokret i predstavljao političku osnovu čitave oružane borbe.</s><s>Glavni ciljevi Fronta u periodu od 1941. do 1945. godine bili su:
 oslobođenje Jugoslavije
 nacionalno i socijalno oslobođenje svih naroda Jugoslavije
 izgradnja bratstva, jedinstva i ravnopravnosti naroda Jugoslavije
 stvaranje nove države u ekonomskom i političkom pogledu</s>

<s>Razvitak JNOF-a nije bio ravnomeran u svim delovima zemlje.</s><s>Zavisio je od niza specifičnih uslova i odvijao se kroz razne forme, ali su zato ciljevi svuda bili isti, iako ne politički i organizacioni oblici borbe.</s><s>Nakon masovnog oružanog ustanka u Srbiji u leto 1941. godine, na oslobođenoj teritoriji bili su borani lokalni odbori narodnooslobodilačkog fronta.</s><s>U Sloveniji je još u prvim danima okupacije, 27. aprila 1941, osnovana Osvobodilna fronta.</s>

<s>Osnovni zadatak JNOF-a bila je aktivnost u oružanoj borbi, jer je on predstavljao svojevrsni savez patriotskih i antifašistički raspoloženih snaga jedne okupirane zemlje.</s><s>Na oslobođenim teritorijama, Front je svoju aktivnost usmeravao na mobilizaciju dobrovoljnih boraca za vojne jedinice NOVJ, organizovanje snabdevanja vojske i stanovništva, prihvatanje ranjenika, stvaranje nove narodne vlasti i pomoć njenim organima.</s><s>Na okupiranoj teritoriji, aktivisti JNOF-a zagovarali su veru u konačnu pobedu, pripremali i slali borce u vojne jedinice, sakupljali dobrovoljnu pomoć u novcu, namirnicama i sanitetskom materijalu.</s>

<s>Pred kraj rata, u čitavoj je zemlji delovala razgranata mreža organizacija JNOF-a: zemaljski, pokrajinski, okružni, sreski i mesni odbori.</s><s>Pored komunista, u njima su bili i pojedini funkcioneri predratnih stranaka, koji su učestvovali u Narodnooslobodilačkom pokretu.</s><s>U okviru JNOF-a, došlo je i do obnavljanja rukovodstava nekih od tih stranaka, koje su se raspale još 1941. godine.</s>

<s>Veće stranke i organizacije, koje su delovale unutar JNOF-a, bile su:
 Antifašistički front žena
 Zemljoradnička stranka
 Jedinstveni sindikat radnika i namesnika
 Jugoslovenska republikanska demokratska stranka
 Narodna seljačka stranka
 Nezavisna demokratska partija
 Socijaldemokratska partija Jugoslavije
 Socijalistička partija Jugoslavije
 Ujedinjeni savez antifašističke omladine Jugoslavije
 Hrvatska seljačka stranka</s>

<s>Pred kraj rata, bili su organizovani republički i pokrajinski Narodni frontovi u sastavu Jedinstvenog narodnooslobodilačkog fronta Jugoslavije:</s>

<s>Transformacija u Narodni front Jugoslavije 
Jedinstveni narodnooslobodilački front transformisao se u mirnodopsku masovnu organizaciju na Prvom kongresu, održanom od 5. do 7. avgusta 1945. godine.</s><s>Kongres je obeležio kraj razvitka Narodnog fronta kao masovnog političkog pokreta i početak njegovog konstituisanja u jedinstvenu političku organizaciju radnih ljudi Jugoslavije.</s><s>Kongres je izvršio obedinjavanje federalnih organizacija u jedinstvenu organizaciju, doneo program i statut, odredio zadatke u novim uslovima i promenio ime u Narodni front Jugoslavije.</s>

<s>Literatura 
 Enciklopedija Jugoslavije (knjiga sedma).</s><s>„Jugoslavenski leksikografski zavod“, Zagreb 1968. godina.</s><s>Ivan Jelić.</s><s>Jugoslavenska socijalistička revolucija: (1941–1945).</s><s>„Školska knjiga“, Zagreb 1979. godina.</s>

<s>Vidi još 	
 Narodni front
 Socijalistički savez radnog naroda Jugoslavije</s>

<s>Jugoslavija u Drugom svjetskom ratu
Politika Jugoslavije
Historija Jugoslavije
Narodni frontovi</s>

